CELEX: 31986R1924
Language: el
Date: 1986-06-23 00:00:00
Title: Κανονισμός (ΕΟΚ) αριθ. 1924/86 της Επιτροπής της 23ης Ιουνίου 1986 που τροποποιεί τον κανονισμό (ΕΟΚ) αριθ. 1489/86 που παρεκκλίνει προσωρινά από ορισμένες διατάξεις του κανονισμού (ΕΟΚ) αριθ. 2213/76 σχετικά με την πώληση αποκορυφωμένου γάλακτος σε σκόνη δημοσίου αποθέματος και του κανονισμού (ΕΟΚ) αριθ. 2315/76 σχετικά με την πώληση βουτύρου δημοσίου αποθέματος

Avis juridique important

|

31986R1924

Κανονισμός (ΕΟΚ) αριθ. 1924/86 της Επιτροπής της 23ης Ιουνίου 1986 που τροποποιεί τον κανονισμό (ΕΟΚ) αριθ. 1489/86 που παρεκκλίνει προσωρινά από ορισμένες διατάξεις του κανονισμού (ΕΟΚ) αριθ. 2213/76 σχετικά με την πώληση αποκορυφωμένου γάλακτος σε σκόνη δημοσίου αποθέματος και του κανονισμού (ΕΟΚ) αριθ. 2315/76 σχετικά με την πώληση βουτύρου δημοσίου αποθέματος  

Επίσημη Εφημερίδα αριθ. L 167 της 24/06/1986 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 1924/86 ΤΗΣ ΕΠΙΤΡΟΠΗΣ  της 23ης Ιουνίου 1986  που τροποποιεί τον κανονισμό (ΕΟΚ) αριθ. 1489/86 που παρεκκλίνει προσωρινά από ορισμένες διατάξεις του κανονισμού (ΕΟΚ) αριθ. 2213/76 σχετικά με την πώληση αποκορυφωμένου γάλακτος σε σκόνη δημοσίου αποθέματος και του κανονισμού (ΕΟΚ) αριθ. 2315/76 σχετικά με την πώληση βουτύρου δημοσίου αποθέματος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως το άρθρο 6 παράγραφος 7 και το άρθρο 7 παράγραφος 5,  Εκτιμώντας:  ότι οι ανάγκες της γαλακτοβιομηχανίας συνεχίζουν να χαρακτηρίζονται από δυσκολίες εφοδιασμού· ότι προκειμένου να διευκολυνθεί προσωρινά η πρόσβαση των εμπορευμάτων στα δημόσια αποθέματα βουτύρου και αποκορυφωμένου γάλακτος σε σκόνη με σκοπό τη χρησιμοποίησή του για την παρασκευή τροφίμων, θα πρέπει να παραταθεί κατά δύο μήνες η παράταση που εισήχθη από τον κανονισμό (ΕΟΚ) αριθ. 1489/86 της Επιτροπής (3)· ότι θα πρέπει, επί πλέον, για τον ίδιο λόγο, να τροποποιηθούν οι ημερομηνίες που αναφέρονται όσον αφορά την ηλικία του βουτύρου και του αποκορυφωμένου γάλακτος σε σκόνη που μπορούν να αποτελέσουν αντικείμενο πωλήσεων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 1489/86 τροποποιείται ως εξής:  1. Στο άρθρο 1 και στο άρθρο 2 η ημερομηνία «14 Ιουνίου 1986» αντικαθίσταται από την ημερομηνία «15 Αυγούστου 1986».  2. Στο άρθρο 1 σημείο 1 και στο άρθρο 2 σημείο 1 η ημερομηνία «1η Ιανουαρίου 1986» αντικαθίσταται από την ημερομηνία «1η Μαρτίου 1986».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 15 Ιουνίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Ιουνίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 119 της 8. 5. 1986, σ. 19.  (3) ΕΕ αριθ. L 130 της 16. 5. 1986, σ. 34.